Oversigt

Microsoft Chat er det eneste chat-program til Internettet, hvor du har mulighed for at føre en samtale i en tegneserie. I lighed med et almindeligt chat-program kan du gå ind i en gruppe på en Internet-server og føre en interaktiv samtale med andre. Med Microsoft Chat kan du også vælge en tegneseriefigur, der skal repræsentere dig, og samtalen vises med talebobler ligesom i en tegneserie. Som tegneseriefigur kan du give udtryk for dine følelser, sende dine tanker, hviske noget til en bestemt modtager og gemme sessionen, så du kan se den igennem offline.

Microsoft Chat-vinduet består af følgende dele:

En rude, hvor samtalen vises.

En rude med medlemslisten, hvor alle personerne i gruppen vises.

En indtastningsrude (en tekstboks nederst i vinduet), hvor du kan skrive dine meddelelser.

Knapper, der bruges til at sende meddelelserne.

Hvis du vælger at føre en samtale i en tegneserie, ser du også følgende:

En rude med de medvirkende, der viser titlen på samtalen og deltagerne.

En rude, hvor du kan se, hvordan din egen tegneseriefigur ser ud.

En udtrykspalet, som du kan bruge til at bestemme, hvilket udtryk din tegneseriefigur skal have.

 Relaterede emner


Sådan giver du oplysninger om dig selv

1	Klik på Indstillinger i menuen Vis.

2	Skriv det navn, du vil kendes under, i boksen Kaldenavn.

3	Skriv noget, som andre må vide om dig, i boksen Kort beskrivelse af dig selv. Disse oplysninger vises, når andre beder om din profil.

Tip!

Du kan gøre det lettere for andre at sende dig e-mail eller besøge din World Wide Web-hjemmeside, hvis du medtager din e-mail-adresse og URL til din hjemmeside i de personlige oplysninger.

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan angives, hvor lydfiler findes på computeren

1	Klik på Indstillinger i menuen Vis.

2	Klik på fanen Indstillinger.

3	Angiv i boksen Søgesti til lyd det sted på computeren, hvor Microsoft Chat skal søge efter lydfiler.

Bemærk!

Når du klikker på knappen Afspil lyd, søger Microsoft Chat efter det angivne sted, så du kan vælge mellem de lydfiler, programmet finder. Yderligere oplysninger finder du ved at klikke på Relaterede emner nedenfor.

Når andre klikker på knappen Afspil lyd, søger Microsoft Chat på det sted, du angav, efter den lydfil, de angav. Microsoft Chat kan kun afspille de lydfiler, der findes på det pågældende sted.

 Relaterede emner


Sådan deltager du i en bestemt gruppe

1	Klik på Ny tilslutning i menuen Filer.

2	Skriv navnet på den gruppe, du vil deltage i, i boksen Deltag i gruppen.

Bemærk!

Hvis du skriver navnet på en gruppe, der ikke findes, opretter Microsoft Chat en ny gruppe med det pågældende navn.

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan finder du en bestemt gruppe

1	Klik på Gruppeliste i menuen Gruppe.

2	Skriv de søgeord, der svarer til den gruppe, du søger efter, i boksen Vis grupper, der indeholder.

Hvis du også vil søge efter gruppeemner, skal du markere afkrydsningsfeltet Søg også i gruppeemner.

3	Klik på den gruppe i kolonnen Gruppe, du vil deltage i, og klik derefter på Gå til.

Tip!

Du kan udelukke grupper, der kan indeholde anstødelige navne eller emner ved at markere afkrydsningsfeltet Vis kun registrerede grupper. Grupper registreres af Internet-udbyderen eller systemadministratoren.

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan deltager du i en foretrukket gruppe

Klik på Åbn Foretrukne i menuen Foretrukne, og klik derefter på den gruppe, du vil deltage i.

 Relaterede emner


Sådan får du vist en liste over tilgængelige grupper

1	Klik på Gruppeliste i menuen Gruppe.

2	Klik på den gruppe i kolonnen Gruppe, du vil deltage i, og klik derefter på Gå til.

Tip!

Hvis du vil søge efter en bestemt gruppe, skal du skrive de søgeord i boksen Vis grupper, der indeholder, der svarer til den gruppe, du søger efter.

Du kan udelukke grupper, der muligvis indeholder anstødelige navne eller emner ved at markere afkrydsningsfeltet Vis kun registrerede grupper. Grupper registreres af Internet-udbyderen eller systemadministratoren.

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan deltager du i en gruppe på en anden server

1	Klik på Ny tilslutning i menuen Filer.

2	Skriv i boksen Server navnet på den server, der indeholder den gruppe, du vil deltage i, f.eks. comicsrv1.microsoft.com.

3	Skriv navnet på den gruppe, du vil deltage i, i boksen Deltag i gruppen.

Bemærk!

Hvis du skriver navnet på en gruppe, der ikke findes, opretter Microsoft Chat en ny gruppe med det pågældende navn.

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan snakkes der i tekstvisning

1	Klik på Kun tekst i menuen Vis.

2	Skriv det, du vil sige, i tekstboksen nederst i vinduet, og klik derefter på én af knapperne til højre for tekstboksen, eller tryk på ENTER.

Ved at  klikke på:	Sker følgende:
	Tal	I meddelelsen vises dit kaldenavn efterfulgt af "siger".
	Tænk	I meddelelsen vises en overskrift efterfulgt af "tænker".
	Hvisk	Meddelelsen sendes kun til de personer, du har valgt på medlemslisten.
	Handling	Vises med kursiv, f.eks.: Søren går igennem lokalet og giver Jan hånden. Bemærk! Handlingsmeddelelser indledes automatisk med dit kaldenavn.
	Afspil lyd	En lyd afspilles.
 Relaterede emner


Sådan snakkes der i en tegneserie

1	Klik på Tegneserie i menuen Vis.

2	Skriv det, du vil sige, i tekstboksen nederst i vinduet, og klik derefter på én af knapperne til højre for tekstboksen, eller tryk på ENTER.

Ved at  klikke på:	Sker følgende:
	Tal	Meddelelsen vises i en taleboble.
	Tænk	Meddelelsen vises i en tænkeboble.
	Hvisk	Meddelelsen sendes kun til de figurer, du har valgt på medlemslisten.
	Handling	Meddelelsen vises i en boks hen over den sidste rude i tegneserien, f.eks.: Søren overvældes af følelser. Bemærk! Handlingsmeddelelser indledes automatisk med dit kaldenavn.
	Afspil lyd	En lyd afspilles.
Tip!

Hvis du vælger nogen på listen over medlemmer, inden du klikker på knappen Tal eller trykker på ENTER, får Microsoft Chat det til at se ud, som om du taler direkte til dem.

 Relaterede emner


Sådan hvisker du til andre personer

1	Vælg de personer på listen over medlemmer, du vil hviske til.

2	Skriv det, du vil sige, i tekstboksen nederst i vinduet, og klik derefter på knappen Hvisk.

Meddelelsen vises kun til de udvalgte personer.

Tip!

Du kan også sende hviskemeddelelser ved hjælp af Hviskeboksen. På denne måde kan du holde styr på flere hviskesamtaler samtidig. Yderligere oplysninger finder du ved at klikke på Relaterede emner nedenfor.

 Relaterede emner


Sådan får du oplysninger om andre personer

Højreklik på den person på listen over medlemmer, du vil vide noget om, og klik derefter på Hent profil.

 Relaterede emner


Sådan søger du efter andre personer

1	Klik på Brugerliste i menuen Medlem.

2	Definer det, du vil søge efter, i området Søg efter, og klik derefter på Opdater liste.

Tip!

Du kan hviske eller sende invitationer til personer, der er vist i dialogboksen Brugerliste, selvom de findes i en anden gruppe.

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan sendes lyde til andre personer

1	Klik på knappen Afspil lyd.

2	Klik på listen Lydfil, der skal afspilles på den lydfil, som andre skal høre.

3	Skriv den meddelelse, der skal sendes sammen med den valgte lyd, i boksen Ledsagende meddelelse.

Bemærk!

Du kan høre lyden, før du sender den, ved at klikke på Test.

Andre kan kun høre lydfiler, hvis filerne allerede findes på deres computer. Yderligere oplysninger finder du ved at klikke på Relaterede emner nedenfor.

 Relaterede emner


Sådan gemmes en samtale

1	Klik på Gem i menuen Filer.

2	Dobbeltklik på den mappe, hvor du vil gemme samtalen.

3	Skriv et navn på samtalen i boksen Filnavn, og klik derefter på Gem.

Tip!

Du kan gemme en samtale som en .rtf-fil, når du er i tekstvisning. Al tegnformatering gemmes, herunder skrifttype, farve, størrelse og typografi.

Hvis du gemmer samtalefiler offline, kan du se og udskrive samtaler og dele dem med andre.

 Relaterede emner


Sådan vælges en tegneseriefigur

1	Klik på Indstillinger i menuen Vis.

2	Klik på fanen Figur.

3	Klik på den ønskede tegneseriefigur på listen Figur. Figuren vises i området Eksempel.

Tip!

Du kan se tegneseriefiguren med forskellige udtryk ved at trække den sorte prik midt i udtrykspalettenet til forskellige ansigtsudtryk.

 Relaterede emner


Sådan vælges en tegneseriebaggrund

1	Klik på Indstillinger i menuen Vis.

2	Klik på fanen Baggrund.

3	Klik på den ønskede baggrund på listen Baggrund. Den valgte baggrund vises i området Eksempel.


Sådan defineres størrelsen på tegneserien

1	Klik på Indstillinger i menuen Vis.

2	Klik på fanen Tegneserievisning.

3	Klik på det antal billeder, du vil vise på tværs af vinduet, på listen Sidelayout.


Sådan ændres en figurs udtryk

Træk den sorte prik midt i udtrykspaletten rundt i paletten. Jo tættere på palettens kant, du flytter prikken, des stærkere bliver udtrykket.

Du kan vælge mellem otte forskellige udtryk til figuren:

Råber	Vred
Glad	Griner
Uinteresseret	Bange
Trist	Koket
Ruden over udtrykspaletten viser figurens aktuelle udtryk.

Tip!

Du kan fastfryse figurens udtryk ved at højreklikke på figuren i den rude, den vises i, og derefter klikke på Fastfrosset. Udtrykket ændres ikke, før du igen trykker på Fastfrosset.

Det er ikke alle figurerne, der kan vise alle grader af udtryk.

 Relaterede emner


Sådan bruges figurernes fagter

Når du indleder en sætning med disse ord:	Gør figuren følgende:
Jeg	Peger på sig selv
Du	Peger på den anden
Hallo eller Hej	Vinker
Farvel	Vinker
Velkommen	Vinker
Goddaw	Vinker
Når sætningen indeholder disse ord:	Gør figuren følgende:
er du	Peger på den anden
vil du	Peger på den anden
har du	Peger på den anden
er du ikke	Peger på den anden
jeg er	Peger på sig selv
jeg vil	Peger på sig selv
Når du skriver følgende	Viser figuren følgende udtryk:
Kun store bogstaver	Råber
!!!	Råber
HAHA	Griner
HIHI	Fniser
:)  eller  :-)	Glad
:(  eller  :-(	Trist
;-)	Koket
 Relaterede emner


Sådan oprettes en ny gruppe

1	Klik på Opret gruppe i menuen Gruppe.

2	Skriv et navn til gruppen.

3	Skriv en beskrivelse af gruppens emne i boksen Gruppeemne.

Bemærk!

Du bliver automatisk vært for de grupper, du opretter. Det er kun værten, der kan ændre egenskaberne.

 Relaterede emner


Sådan defineres et gruppeemne

1	Klik på Egenskaber for gruppen i menuen Gruppe.

2	Skriv en beskrivelse af gruppens emne i boksen Gruppeemne.

Bemærk!

Det er kun værten, der kan ændre egenskaberne for en gruppe.

 Relaterede emner


Sådan smides en person midlertidigt ud af en gruppe

1	Vælg den person på listen over medlemmer, du vil smide ud af gruppen (midlertidigt fjerne).

2	Klik på Vært i menuen Medlem, og klik derefter på Smid ud.

3	Skriv i boksen Hvorfor smider du (kaldenavn) ud årsagen til, at du fjerner personen fra gruppen. Den årsag, du skriver, vises til andre medlemmer i gruppen.

Bemærk!

Selvom du har smidt nogen ud af gruppen, kan de stadig komme ind igen. Hvis du permanent vil forbyde nogen adgang til gruppen, kan du klikke på Relaterede emner nedenfor.

Det er kun værten, der kan smide nogen ud af en gruppe.

 Relaterede emner


Sådan tillader du andre at være vært for gruppen

1	Vælg den person på listen over medlemmer, du vil gøre til vært.

2	Klik på Vært i menuen Medlem, og klik derefter på Vært.

Bemærk!

Det er kun værten, der kan vælge at gøre en anden til vært for gruppen.


Sådan inviteres andre til en gruppe

1	Klik på Inviter i menuen Medlem.

2	Skriv kaldenavnene på de personer, du vil invitere til gruppen.

Tip!

Du kan invitere flere personer ved at sætte komma mellem kaldenavnene.

 Relaterede emner


Sådan tilpasses gruppen

Klik på Egenskaber for gruppe i menuen Gruppe, og marker derefter de ønskede egenskaber.

Tip!

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan forbydes en person permanent adgang til en gruppe

1	Vælg den person på listen over medlemmer, du vil forbyde adgang.

2	Klik på Vært i menuen Medlem, og klik derefter på Forbyd eller tillad adgang.

Bemærk!

Hvis du har forbudt en person adgang, kan denne ikke komme ind i gruppen igen, før du på ny giver personen tilladelse til det.

Da du skal angive disse oplysninger, hvis du på et tidspunkt vil give personen adgang til gruppen igen, er det en god ide at skrive de oplysninger ned, der vises i boksen Person, der skal forbydes eller tillades adgang.

Det er kun værten, der kan forbyde en person adgang til gruppen.

 Relaterede emner


Sådan sendes en tegneseriefigurs udtryk uden tale

1	Træk den sorte prik i udtrykspaletten til et udtryk.

2	Højreklik på udtrykket, og klik derefter på Send udtryk.

Udtrykket vises i den sidste tegneserierude.

 Relaterede emner


Sådan ignoreres en person

Højreklik på den person på listen over medlemmer, du vil ignorere, og klik derefter på Ignorer.

Du vil ikke længere se meddelelser fra denne person. Det er kun gruppens andre medlemmer, der fortsat ser dem.

 Relaterede emner


Sådan føjes en gruppe til listen over foretrukne

Klik på menuen Foretrukne, og klik derefter på Føj til Foretrukne, mens du endnu er i gruppen.

 Relaterede emner


Sådan læses samtalefiler offline

1	Klik på Åbn i menuen Filer.

2	Vælg den samtalefil, du vil læse offline.

Bemærk!

Du kan kun læse de samtalefiler, du tidligere har gemt.

 Relaterede emner


Sådan bruges genvejstaster

Hvis du vil	Skal du trykke på
Markere al teksten i indtastningsruden.	CTRL+A
Afspille en lyd.	CTRL+B
Kopiere den markerede tekst fra indtastningsruden til Udklipsholder.	CTRL+C
Sende en tekst som en billedtekst (handling) fra indtastningsruden til tegneserieruden.	CTRL+I
Lukke den aktuelle session og åbne en ny tilslutning.	CTRL+N
Åbne en fil.	CTRL+O
Udskrive en fil.	CTRL+P
Vise medlemsindstillinger.	CTRL+Q
Gemme en fil.	CTRL+S
Sende indholdet af indtastningsruden som en tanke.	CTRL+T
Sætte en kopieret tekst ind i indtastningsruden.	CTRL+V
Sende indholdet af indtastningsruden som en hvisken.	CTRL+W
Klippe den markerede tekst ud og placere den i Udklipsholder.	CTRL+X
Sende indholdet af indtastningsruden.	CTRL+Y
Fortryde den seneste handling i indtastningsruden.	CTRL+Z
 Relaterede emner


Sådan kan du føre flere hviskesamtaler

Hvis du vil føre flere hviskesamtaler, skal du på listen over medlemmer klikke på navnet på hver person, du vil hviske til, og derefter klikke på Hviskeboks.

Hvis du kun vil føre én hviskesamtale med flere medlemmer samtidigt, skal du vælge hvert medlem, skrive meddelelsen og derefter klikke på hviskeknappen til højre for tekstboksen.

Tip!

Du kan nemt skifte mellem hviskesamtaler ved at klikke på navnet på den person, du vil hviske til, i Hviskeboksen.

 Relaterede emner


Sådan ændres skrifttyper, der bruges i samtaler i tekstvisning

1	Klik på Indstillinger i menuen Vis.

2	Klik på Skift skrifttype under fanen Tekstvisning.

3	Klik på en meddelelsestype på listen Vælg en meddelelsestype for at ændre skrifttypen.

Eksempler på meddelelsestyper og de aktuelle skriftindstillinger vises i boksen under denne indstilling.

4	Klik på den skrifttype og de andre indstillinger, du vil have.

Tip!

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan ændres skrifttypen i tegneserien

1	Klik på Indstillinger i menuen Vis.

2	Klik på Skift skrifttype under fanen Tegneserievisning.

3	Klik på den skrifttype og de indstillinger, du vil have.

Tip!

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan sendes en automatisk velkomst til nye medlemmer i gruppen

1	Klik på Indstillinger i menuen Vis.

2	Klik på fanen Automatisering.

3	Vælg, hvordan du vil sende velkomsten, i området Automatisk velkomst.
Du kan nøjes med at sende velkomsten til det nye medlem i gruppen ved at klikke på Hvisket.
Du kan sende velkomsten til alle i gruppen, hver gang der kommer et nyt medlem, ved at klikke på Sagt højt.

4	Skriv den meddelelse, du vil sende, i boksen Automatisk velkomst.

Tip!

Du kan bruge specialteksten %navn! og %gruppe til at gøre velkomsten personlig. Microsoft Chat indsætter personens kaldenavn de steder, der står %navn!, og indsætter gruppens navn de steder, der står %gruppe.

Du kan få Hjælp til et punkt ved at klikke på  [image]  øverst i dialogboksen og derefter klikke på punktet.

 Relaterede emner


Sådan oprettes en meddelelsesmakro

1	Klik på Indstillinger i menuen Vis.

2	Klik på fanen Automatisering.

3	Vælg den tastkombination, du vil bruge til at afspille makroen, på listen Tastkombination.

4	Skriv et navn til makroen i boksen Navn.

5	Skriv den meddelelse, makroen skal sende, i boksen Makroer.

Tip!

Du kan bruge makroer til at sende den samme meddelelse igen og igen uden at skulle skrive den hver gang, f.eks. "Hvor er du fra?"

 Relaterede emner


Sådan sendes e-mail til et gruppemedlem

Højreklik på den person på listen over medlemmer, du vil sende en e-mail-meddelelse til, og klik derefter på Send e-mail.

 Relaterede emner


Sådan foretages et NetMeeting-opkald til et gruppemedlem

Højreklik på den person på listen over medlemmer, du vil foretage et NetMeeting-opkald til, og klik derefter på NetMeeting.

Bemærk!

Både du og den person, du foretager opkaldet til, skal have NetMeeting installeret.

Du kan bestemme, at Microsoft Chat skal ignorere indkommende NetMeeting-opkald. Yderligere oplysninger finder du ved at klikke på Relaterede emner nedenfor.

 Relaterede emner


Sådan ignoreres indkommende NetMeeting-opkald

1	Klik på Indstillinger i menuen Vis.

2	Kontroller, at Modtag NetMeeting-opkald ikke er markeret under fanen Indstillinger.

 Relaterede emner


Sådan får du vist et gruppemedlems Web-side

Højreklik på personen på listen over medlemmer, og klik derefter på Besøg hjemmeside.

 Relaterede emner


Søgning efter den gruppe, der passer til dig

Når du leder efter en gruppe at deltage i, kan du begrænse listen over grupper ved at gøre følgende:

Søge efter grupper, der svarer til dine interesser.

Udelukkende vise registrerede grupper. Systemadministratoren eller Internet-tjenesteudbyderen for en Chat-server kan vælge ikke at registrere grupper, der kan indeholde anstødelige emner eller navne.

Begrænse størrelsen på de grupper, du er interesseret i. Store grupper kan være overfyldte eller føles for upersonlige, mens små grupper kan være for kedelige.

 Relaterede emner


Vært for din egen gruppe

Når du er vært for en gruppe, kan du gøre følgende:

Fastsætte emnet for gruppen.

Styre adgangen til gruppen med en adgangskode.

Begrænse antallet af medlemmer i gruppen.

Udpege, hvilke medlemmer der må deltage og hvem, der kun må være tilskuer.

Bortvise medlemmer, der er ødelæggende for gruppen eller udviser anstødelig opførsel.

 Relaterede emner


Møder uden for gruppen

Der er flere muligheder for at kommunikere privat med gruppemedlemmer. Ved at højreklikke på en person på listen over medlemmer får du mulighed for at:

Hviske i gruppen, så det kun er udvalgte personer, der kan se din private meddelelse.

Foretage et NetMeeting-opkald, hvis du og andre medlemmer har installeret Microsoft NetMeeting. Du kan dele lyd, video og programmer, som ikke er en del af Microsoft Chat, mens du deltager i en gruppe.

Sende e-mail, hvis det andet medlems brugerprofil indeholder en e-mail-adresse.

Sende og modtage filer.

Få vist et andet medlems Web-hjemmeside, som angivet i medlemmets brugerprofil.

 Relaterede emner


Funktioner i Microsoft Chat

Uanset om du bruger den almindelige tekstvisning eller den smarte nye tegneserievisning, indeholder Microsoft Chat masser af funktioner, der gør det sjovt og let at besøge snakkegrupper:

Snak interaktivt med andre.

Send hyperlinks i samtalen, f.eks. til e-mail-adresser, Web-sider og nyhedsgrupper.

Send og modtag lyde.

Send og modtag filer.

Kommuniker med et gruppemedlem uden for gruppen, mens du samtidigt snakker med medlemmerne i gruppen.

Før en samtale i en tegneserie. Vælg en figur, et udtryk og en baggrund for at gøre det mere spændende.

Gem eller udskriv samtalen til offentliggørelse eller offlinegennemsyn.

Filtrer, hvilke grupper der skal vises på computeren, efter størrelse, indhold eller filter.

Vær vært for dine egne grupper, og styr adgang, størrelse og indhold.

 Relaterede emner


Sådan sendes en hyperlink i en meddelelse

Skriv det, du vil sige, i tekstboksen nederst i vinduet med den rette syntaks til den pågældende type hyperlink.

Du kan oprette en hyperlink til en Web-side ved at skrive "http://web-sted.dk", hvor web-sted.dk repræsenterer Web-siden.

Du kan oprette en hyperlink til et FTP-sted ved at skrive "ftp://ftp-adresse", hvor ftp-adresse repræsenterer URL'en til FTP-stedets URL.

Du kan oprette en hyperlink til en nyhedsgruppe ved at skrive "news:rec.nyhedsgruppe", hvor rec.nyhedsgruppe repræsenterer navnet på nyhedsgruppen.

Du kan sende en hyperlink til en ny postmeddelelse ved at skrive "mailto:person@microsoft.com", hvor person@microsoft.com repræsenterer e-mail-adressen på den, meddelelsen sendes til.

 Relaterede emner


Sådan sendes en fil til et gruppemedlem

1	Højreklik på den person på listen over medlemmer, du vil sende en fil til, og klik derefter på Send fil.

2	Angiv den fil, du vil sende.

Bemærk!

Du kan bestemme, at Microsoft Chat skal afvise alle indkommende anmodninger om filoverførsel. Yderligere oplysninger finder du ved at klikke på Relaterede emner nedenfor.

 Relaterede emner


Sådan afvises indkommende anmodninger om filoverførsel

1	Klik på Indstillinger i menuen Vis.

2	Kontroller, at Modtag anmodninger om filoverførsler ikke er markeret under fanen Indstillinger.

 Relaterede emner


Her kan du skrive dit rigtige navn.


Her kan du skrive dit kaldenavn.

Microsoft Chat bruger dit kaldenavn til at identificere dig over for andre i en gruppe.


Her kan du skrive oplysninger om dig selv.

Hvis andre beder Microsoft Chat om din personlige profil, vises disse oplysninger.


Her kan du beskrive gruppens emne.

Beskrivelsen af emnet vises i dialogboksen Gruppeliste ved siden af gruppens navn.


Angiver, om auditoriefunktionerne er aktiveret.

Når denne indstilling er markeret, sendes meddelelser fra gruppens medlemmer kun til gruppens vært, og meddelelser fra værten sendes til alle i gruppen. Du skal være vært for at kunne markere denne boks.


Angiver, om gruppen har en ordstyrer.

I en gruppe med ordstyrer er det kun gruppens vært og de talere, der er udpeget af værten, der kan sende meddelelser. Alle andre medlemmer i gruppen er tilskuere. Du skal være vært for at kunne markere denne boks.


Angiver, om alle eller kun gruppens vært kan bestemme gruppens emne. Du skal være vært for at kunne markere denne boks.


Angiver, om du skal have en invitation for at kunne være med i gruppen. En invitation er en bestemt meddelelse, der sendes af gruppens vært, hvor nogen bliver bedt om at være med i en gruppe. Du skal være vært for at kunne markere denne boks.


Angiver, om gruppen skal vises i dialogboksen Gruppeliste. Du skal være vært for at kunne markere denne boks.


Angiver, om oplysningerne om, hvem der er med i gruppen, er tilgængelige for personer uden for gruppen. Du skal være vært for at kunne markere denne boks.


Angiver, om der er en begrænsning på, hvor mange der må være med i gruppen. Når du har markeret afkrydsningsfeltet Maks. antal brugere, skal du skrive det højest tilladte antal personer. Du skal være vært for at kunne markere denne boks.


Angiver, om der må hviskes i gruppen. Hvisken er meddelelser, der kun kan ses af den, der sender meddelelsen, og af den, der modtager den. Du skal være vært for at kunne markere denne boks.


Viser antallet af billeder, der kan vises i en række på tværs.


Angiver, om Microsoft Chat-specifikke oplysninger skal sendes til de personer, du snakker med. Denne funktion er nyttig, når du snakker med nogen, der bruger chat-klienter med tekstvisning.


Angiver, om du vil spørges, om der skal gemmes en kopi af samtalen, når du afslutter Microsoft Chat.


Angiver, om du vil kunne modtage hvisken.

Hvisken er meddelelser, som kun du og afsenderen kan se.


Viser de tilgængelige tegneseriefigurer. Klik på en figur for at se, hvordan den ser ud.


Viser den tegneseriefigur, du valgte på listen, med det udtryk, du oprettede ved hjælp af udtrykspaletten.


Ændrer tegneseriefigurens udtryk.

Når du trækker den sorte prik rundt i udtrykspaletten, ændres figurens udtryk.


Viser de tilgængelige skrifttyper.


Viser de tilgængelige typografier til den markerede skrifttype.


Viser de tilgængelige punktstørrelser til den markerede skrifttype.


Viser, hvordan teksten ser ud, når de markerede skrifttypeindstillinger anvendes.


Viser, hvilke fremmede sprog der understøttes på computeren.


Viser de tilgængelige tegneseriebaggrunde.

Klik på en baggrund for at se, hvordan den ser ud.


Viser den baggrund, der blev valgt på listen Baggrund.


Her kan du skrive de ord, der skal søges efter, på listen Gruppe.

Det er kun grupper med sammenfaldende titler, der vises i dialogboksen Gruppeliste.


Angiver, om du på listen Emne også vil søge efter de ord, du skrev i boksen Vis grupper, der indeholder.

Det er kun grupper med sammenfaldende titler eller emner, der vises i dialogboksen Gruppeliste.


Opdaterer dialogboksen Gruppeliste ved at bede Chat-serveren om en aktuel liste over grupper.


Bringer dig ind i den gruppe, du valgte i kolonnen Gruppe.


Opretter en ny gruppe.

Du bliver automatisk vært for de grupper, du opretter.


Viser de tilgængelige foretrukne grupper.


Her kan du skrive navnet på den Chat-server, du vil tilsluttes til.


Angiver, at du vil være med i en bestemt gruppe. Her kan du skrive navnet på gruppen.


Angiver, at du vil se en aktuel liste over hver gruppe, der er tilgængelig på serveren.


Her kan du skrive kaldenavnene på de personer, du vil invitere til gruppen. Du skal være vært for at kunne markere denne boks.


Her kan du skrive årsagen til, at du smider nogen ud af gruppen, så de midlertidigt fjernes.

Microsoft Chat viser årsagen til alle i gruppen. Den, der bliver smidt ud, kan deltage i gruppen igen. Du skal være vært for at kunne markere denne boks.


Angiver, om du også vil forbyde adgang for den person, du smider ud af gruppen.

En person, der er blevet forbudt adgang, kan ikke deltage i gruppen igen, før du ophæver forbuddet. Du skal være vært for at kunne markere denne boks.


Her kan du identificere den person, du vil forbyde eller tillade adgang til gruppen igen. Du skal være vært for at kunne markere denne boks.


Angiver, at du vil forbyde adgang for den person, der vises i boksen Person, der skal forbydes eller tillades adgang. Du skal være vært for at kunne markere denne boks.


Angiver, at du vil ophæve forbuddet for den person, der vises i boksen Person, der skal forbydes eller tillades adgang. Du skal være vært for at kunne markere denne boks.


Her kan du angive placeringen af lydfilerne. Microsoft Chat kan kun sende eller afspille lyde, der findes her.


Angiver, om det skal meddeles, når personer kommer ind i eller forlader gruppen.


Angiver, at en tom linje skal vises mellem hver meddelelse i tekstvisning.


Angiver, at en tom linje skal vises mellem meddelelser i tekstvisning, der ikke er af samme type.

Handlinger, tanker og hvisken er eksempler på forskellige typer meddelelser.


Angiver, at en tom linje ikke skal vises mellem meddelelser i tekstvisning.


Klik her for at ændre de skrifttyper, der bruges til at vise meddelelser.


Nulstiller de skrifttyper, der bruges til at vise meddelelser, til standardindstillingerne.


Angiver, om meddelelsesoverskrifterne fra gruppens vært skal vises med fed skrift.


Angiver, om meddelelser fra gruppens vært skal vises med fed skrift.


Angiver, at du vil søge efter alle personer i alle grupper.


Viser kaldenavn og identitet på hver person, der svarer til indstillingerne under Søg efter.


Angiver, at du vil søge efter alle de personer, der har et kaldenavn, der indeholder den tekst, du skriver i boksen Navne, der indeholder.


Angiver, at du vil søge efter alle de personer, der har en identitet, der indeholder den tekst, du skriver i boksen Navne, der indeholder.


Inviterer den person, du valgte på listen Kaldenavn, til at deltage i den gruppe, du er med i.


Åbner en Hviskeboks, hvor du kan hviske til den person, du valgte på listen Kaldenavn.

Hvisken er meddelelser, der kun kan ses af den, der sender meddelelsen, og af den, der modtager den.


Her kan du skrive en meddelelse, du vil sende som en del af en hviskesamtale. Skriv meddelelsen, og tryk på ENTER for at sende den.

Hvisken er meddelelser, der kun kan af ses af den, der sender meddelelsen, og af den, der modtager den.


Ignorerer den person, du hvisker til. Microsoft Chat viser ikke længere meddelelser fra denne person.


Afslutter hviskesamtalen med den person, du snakker med i øjeblikket.


Angiver, om der skal trækkes en linje gennem den markerede skrifttype.


Angiver, om den markerede skrifttype skal understreges.


Viser de tilgængelige farver til den markerede skrifttype.


Viser, hvordan de forskellige meddelelser og overskrifter ser ud.


Viser de tilgængelige meddelelses- og overskriftstyper.


Viser de tilgængelige lydfiler.


Her kan du skrive en meddelelse, der skal sendes sammen med den lyd, du valgte på listen Lydfil, der skal afspilles.


Afspiller den lyd, du valgte på listen Lydfil, der skal afspilles.


Angiver, om du kan modtage invitationer til at deltage i andre grupper.


Angiver, at du ikke automatisk vil sende en velkomsthilsen til personer, der kommer ind i gruppen.


Angiver, at du automatisk vil sende en hvisket velkomsthilsen til personer, der kommer ind i gruppen. Skriv den ønskede hviskemeddelelse i tekstboksen.


Angiver, at du automatisk vil sende en velkomsthilsen til personer, der kommer ind i gruppen. Skriv den ønskede meddelelse i tekstboksen. Alle i gruppen ser velkomsten.


Her kan du skrive en meddelelse, der automatisk sendes til personer, når de kommer ind i gruppen.


Viser de tilgængelige tastkombinationer, du kan bruge til at afspille en makro. Vælg en tastkombination, og skriv derefter den meddelelse, du vil associere med den, i tekstboksen.


Her kan du skrive en meddelelse, der skal sendes, hver gang du trykker på den associerede tastkombination.


Her kan du skrive et navn på den makro, du opretter. En makro består af en meddelelse, du skriver, samt en associeret tastkombination.


Gemmer den makro, der er angivet i boksen Navn. Du skal gemme en makro, før du kan bruge den.


Sletter den makro, der er angivet i boksen Navn.


Her kan du skrive din e-mail-adresse. E-mail-adressen skal være i formatet navn@firma, f.eks. PerHansen@lima.dk.

Hvis andre medlemmer vil sende e-mail til dig, kan Microsoft Chat levere denne e-mail-adresse.


Her kan du skrive URL'en til din egen World Wide Web-hjemmeside.

Hvis andre medlemmer vil se din hjemmeside, kan Microsoft Chat levere denne URL.


Angiver, om identiteten på hvert medlem skal vises, når de kommer ind i gruppen.


Angiver, om de lyde, andre medlemmer sender dig, skal afspilles.


Angiver, om du vil modtage indkommende NetMeeting-opkald. Hvis du fjerner markeringen i dette afkrydsningsfelt, ignoreres andres forsøg på at sende dig et NetMeeting-opkald.


Angiver, at du kun vil vise grupper, der er registrerede.

Grupper registreres normalt af Chat-serverens administrator eller af Internet-tjenesteudbyderen. Administratorer kan vælge ikke at registrere grupper, der kan indeholde anstødelige navne eller emner.

Hvis du kun viser registrerede grupper, kan du undgå anstødelige grupper.


Her kan du skrive den mindste gruppe, du vil have vist på listen Gruppe.


Her kan du skrive den største gruppe, du vil have vist på listen Gruppe.


Her kan du skrive navnet på denne gruppe.

Dette navn vises på gruppelisten og er det navn, du skal angive, for at komme ind i gruppen.


Her kan du skrive en adgangskode, som andre skal bruge for at få adgang til gruppen. Der skelnes mellem store og små bogstaver, så medlemmer skal skrive adgangskoden på præcis samme måde, som du gjorde.


Angiver, om du vil acceptere de filer, andre medlemmer sender til dig. Hvis du vælger at modtage indkommende filer, bliver du spurgt, om du vil modtage hver fil. Hvis du vil det, bliver du også spurgt, hvor du vil gemme dem på computeren. Hvis du ikke vil modtage indkommende filer, skal du fjerne markeringen i dette afkrydsningsfelt. Computeren ignorerer andre medlemmers forsøg på at sende dig filer.